标题：徐惠
人物生平
家世渊源徐惠出身东海徐氏，为南朝梁慈源侯徐整四世孙，陈始安太守徐综之曾孙，延州临真令徐方贵之孙，唐果州刺史徐孝德长女。母金城郡君姜氏。弟弟徐齐聃，侄子徐坚，史书并有传。妹妹为高宗婕妤，亦有文藻。 时人因徐氏姐弟三人文采出众，将其比作汉班氏。另有一弟徐齐庄，事迹无载，玄宗朝授长城县子。[1]
东海徐氏历仕南朝，多善文者，为名震一时的望族，但是在隋朝灭陈后，作为南朝勋旧，被迫内迁安置，客居隋同州地，徐惠的祖父只是一个小县令，其家世早不复往昔。年少聪慧徐惠祖籍浙江湖州。湖州盛产女神童，名动江南的才女李季兰和徐惠都是这种特产中的精品。在别的孩子的舌头还在舔脚趾的时候，徐惠就已经开始呼爹叫妈了；当别的孩子还只认得一二三四的时候，她已经把《论语》、《毛诗》念得滚瓜烂熟了。八岁时，她已经能出口成诗了，而且辞致清丽，颇有水准。当时父亲徐孝德想考考她，就让她仿照屈原的《离骚》作一首离骚体诗。不就是屈原的离骚体吗，小徐惠也不皱眉头，找来纸笔信手一挥，片刻即成《拟小山篇》一首：“仰幽岩而流盼，抚桂枝以凝想；想千龄兮此遇，荃何为兮独往。” 
这首在被收录进《全唐诗》的时候，特别标注了其父徐孝德大感震惊的反应。在这首诗中，小小的徐惠流露出对屈原的崇敬与仰慕：一千年间方才出现了屈原这位真正的人，您的纯洁似香草，又因何独自殉国呢？八岁的孩童之作能蕴含如此感慨，如此豪情，大概是谁也难以想象的。虽然，历史上真实的屈原不光性格和品行上有洁癖，就是生活习惯方面都有很严重的洁癖。然而，小小徐惠的一首小诗在有意无意间触到了这位千古诗人内心的隐秘。 
十几岁时，徐惠的才气已经名扬遐迩，当然，传进李世民的耳朵里并非难事。李世民虽然不荒淫，但也好色，这样的好女子岂能放过？于是一道圣旨召为才人，将这位早慧的小才女揽入怀中。写诗息怒  千金始一笑，一召讵能来入宫对于勤学好读的徐惠来说是一件天大的好事，因为宫中的藏书超过任何一个地方的收藏，求知欲极旺的她得以有机会遍览群书，才学和见识也进步的更快了。李世民是个极有品位的人，对身边的女人也有很高要求。看到徐惠如此好学，他也十分高兴，对她十分照顾，没多久就把她由五品的才人晋迁为三品婕妤，后来又晋升为二品充容，并将其父擢升为礼部员外郎。而徐惠反赠给李世民的却是许多的快乐。有一次，李世民派人叫徐惠来见自己，本来兴致挺高，结果徐惠迟迟不来。李世民等了很久很久，好心情变成了一肚烈火。当徐惠姗姗到来的时候，一眼就看到李世民冷脸如冰，她虽然知道了丈夫的不快，但只是嫣然一笑，挥笔写了一首诗送给了丈夫的面前：朝来临镜台，妆罢暂徘徊。千金始一笑，一召讵能来。”这首诗就是后来进入《全唐诗》的《进太宗》。李世民读完之后，哈哈大笑，怒气一下子全消失了。上疏极谏除了文学造诣外，徐惠在政事上也颇有眼光。李世民统治后期好大喜功，多次兴兵攻打高丽，劳民伤财，民间怨声载道。贞观二十二年三四月间，太宗巡幸刚落成的玉华宫，御前伴驾的徐惠认真写了一份奏疏交给他，明确指出“地广者，非长安之术；人劳者，为易乱之符”，“有道之君，以逸逸人，无道之君，以乐乐身”。希望太宗皇帝停止对高句丽用兵，停止大兴土木，克勤克俭，还百姓以安宁。李世民读完后，“善其言”，对徐惠重重奖赏了一番。这篇奏疏（即《谏太宗息兵罢役疏》）被收入两《唐书》，《资治通鉴》，《贞观政要》等多部经典，得到了历代史家的高度评价。忧郁早逝然而红颜薄命，贞观二十三年，太宗去世，徐惠悲痛忧思成疾，却婉拒太医诊治，病危中，还写下七言诗和连珠诗，寄托对太宗的深厚感情与追思。永徽元年，也就是太宗去世后的第二年，徐惠告别人世，终年二十四岁。高宗念其贤德，下诏追谥“贤妃”。并按其遗愿，葬于昭陵石室，了却她“日夜侍奉在先帝身边”的心愿。
相关史料
旧唐书  徐惠像（李人毅作）太宗贤妃徐氏，名惠，右散骑常侍坚之姑也。生五月而能言，四岁诵《论语》、《毛诗》，八岁好属文。其父孝德试拟《楚辞》，云「山中不可以久留」，词甚典美。自此遍涉经史，手不释卷。太宗闻之，纳为才人。其所属文，挥翰立成，词华绮赡。俄拜婕妤，再迁充容。时军旅亟动，宫室互兴，百姓颇倦劳役，上疏谏曰： 
自贞观已来，二十有二载，风调雨顺，年登岁稔，人无水旱之弊，国无饥馑之灾。昔汉武守文之常主，犹登刻玉之符；齐桓小国之庸君，尚图泥金之事。望陛下推功损己，让德不居。亿兆倾心，犹阙告成之礼；云亭伫谒，未展升中之仪。此之功德，足以咀嚼百王，网罗千代者矣。古人有云：「虽休勿休」，良有以也。守初保末，圣哲罕兼。是知业大者易骄，愿陛下难之；善始者难终，愿陛下易之。 
窃见顷年已来，力役兼总，东有辽海之军，西有昆丘之役，士马疲于甲胄，舟车倦于转输。且召募役戍，去留怀死生之痛；因风阻浪，人米有漂溺之危。一夫力耕，卒无数十之获；一船致损，则倾数百之粮。是犹运有尽之农功，填无穷之巨浪，图未获之他众，丧已成之我军。虽除凶伐暴，有国常规；然黩武玩兵，先哲所戒。昔秦皇并吞六国，反速危亡之基；晋武奄有三方，翻成覆败之业。岂非矜功恃大，弃德而轻邦；图利忘害，肆情而纵欲？遂使悠悠六合，虽广不救其亡；嗷嗷黎庶，因弊以成其祸。是知地广非常安之术，人劳乃易乱之源。愿陛下布泽流人，矜弊恤乏，减行役之烦，增湛露之惠。妾又闻为政之本，贵在无为。窃见土木之功，不可兼遂。此阙初建，南营翠微，曾未逾时，玉华创制。虽复因山藉水，非无架筑之劳；损之又损，颇有工力之费。终以茅茨示约，犹兴木石之疲；假使和雇取人，不无烦扰之弊。是以卑宫菲食，圣主之所安；金屋瑶台，骄主之为丽。故有道之君，以逸逸人；无道之君，以乐乐身。愿陛下使之以时，则力无竭矣；用而息之，则人斯悦矣。 
夫珍玩伎巧，乃丧国之斧斤；珠玉锦绣，实迷心之鸩毒。窃见服玩纤靡，如变化于自然；织贡珍奇，若神仙之所制。虽驰华于季俗，实败素于淳风。是知漆器非延叛之方，桀造之而人叛；玉杯岂招亡之术，纣用之而国亡。方验侈丽之源，不可不遏。作法于俭，犹恐其奢；作法于奢，何以制后？伏惟陛下明鉴未形，智周无际，穷奥秘于麟阁，尽探赜于儒林。千王治乱之踪，百代安危之迹，兴衰祸福之数，得失成败之机，故亦苞吞心府之中，循环目围之内，乃宸衷之久察，无假一二言焉。惟恐知之非难，行之不易，志骄于业泰，体逸于时安。伏愿抑志裁心，慎终如始，削轻过以添重德，循今是以替前非，则令名与日月无穷，盛业与乾坤永大。 
太宗善其言，优赐甚厚。及太宗崩，追思顾遇之恩，哀慕愈甚，发疾不自医。病甚，谓所亲曰：「吾荷顾实深，志在早殁，魂其有灵，得侍园寝，吾之志也。」因为七言诗及连珠以见其志。永徽元年卒，时年二十四，诏赠贤妃，陪葬于昭陵之石室。[2]　新唐书太宗贤妃徐惠，湖州长城人。生五月能言，四岁通《论语》、《诗》，八岁自晓属文。父孝德，尝试使拟《离骚》为《小山篇》曰：「仰幽岩而流盼，抚桂枝以凝想。将千龄兮此遇，荃何为兮独往？」孝德大惊，知不可掩，於是所论著遂盛传。太宗闻之，召为才人。手未尝废卷，而辞致赡蔚，文无淹思。帝益礼顾，擢孝德水部员外郎，惠再迁充容。 
贞观末，数调兵讨定四夷，稍稍治宫室，百姓劳怨。惠上疏极谏，且言：「东戍辽海，西讨昆丘，士马罢耗，漕饷漂没。捐有尽之农，趋无穷之壑；图未获之众，丧已成之军。故地广者，非常安之术也；人劳者，为易乱之符也。」又言：「翠微、玉华等宫，虽因山藉水，无筑构之苦，而工力和僦，不谓无烦。有道之君，以逸逸人；无道之君，以乐乐身。」又言：「伎巧为丧国斧斤，珠玉为荡心鸠毒，侈丽纤美，不可以不遏。志骄於业泰，体逸於时安。」其剀切精诣，大略如此。帝善其言，优赐之。帝崩，哀慕成疾，不肯进药，曰：「帝遇我厚，得先狗马侍园寝，吾志也。」复为诗、连珠以见意。永徽元年卒，年二十四，赠贤妃，陪葬昭陵石室。 
惠之弟齐聃，齐聃子坚，皆以学闻，女弟为高宗婕妤，亦有文藻，世以拟汉班氏。[3]​资治通鉴充容长城徐惠以上东征高丽，西讨龟兹，翠微、玉华，营缮相继，又服玩颇华靡，上疏谏，其略曰：“以有尽之农功，填无穷之巨浪；图未获之他众，丧已成之我军。昔秦皇并吞六国，反速危亡之基，晋武奄有三方，翻成覆败之业；岂非矜功恃大，弃德轻邦，图利忘危，肆情纵欲之所致乎！是知地广非常安之术，人劳乃易乱之源也。”又曰：“虽复茅茨示约，犹兴木石之疲，和雇取人，不无烦扰之弊。”又曰：“珍玩伎巧，乃丧国之斧斤；珠玉锦绣，实迷心之鸩毒。”又曰：“作法于俭，犹恐其奢；作法于奢，何以制后！”上善其言，甚礼重之。[4]​贞观政要贞观二十二年，军旅亟动，宫室互兴，百姓颇有劳弊。充容徐氏上疏谏曰：
  历代圣母贤妃图之徐惠上疏贞观已来，二十有余载，风调雨顺，年登岁稔，人无水旱之弊，国无饥馑之灾。昔汉武帝，守文之常主，犹登刻玉之符；齐桓公，小国之庸君，尚涂泥金之事。望陛下推功损己，让德不居。亿兆倾心，犹阙告成之礼；云、亭伫谒，未展升中之仪。此之功德，足以咀嚼百王，网罗千代者矣。然古人有云：“虽休勿休。”良有以也。守初保末，圣哲罕兼。是知业大者易骄，愿陛下难之；善始者难终，愿陛下易之。
窃见顷年以来，力役兼总，东有辽海之军，西有昆丘之役，士马疲于甲胄，舟车倦于转输。且召募役戍，去留怀死生之痛，因风阻浪，人米有漂溺之危。一夫力耕，年无数十之获；一船致损，则倾覆数百之粮。是犹运有尽之农功，填无穷之巨浪；图未获之他众，丧已成之我军。虽除凶伐暴，有国常规，然黩武玩兵，先哲所戒。昔秦皇并吞六国，反速危祸之基；晋武奄有三方，翻成覆败之业。岂非矜功恃大，弃德轻邦，图利忘害，肆情纵欲？遂使悠悠六合，虽广不救其亡；嗷嗷黎庶，因弊以成其祸。是知地广非常安之术，人劳乃易乱之源。愿陛下布泽流人，矜弊恤乏，减行役之烦。增雨露之惠。
妾又闻为政之本，贵在无为。窃见土木之功，不可遂兼。北阙初建，南营翠微，曾未逾时，玉华创制，非惟构架之劳，颇有功力之费。虽复茅茨示约，犹兴木石之疲，假使和雇取人，不无烦扰之弊。是以卑宫菲食，圣王之所安；金屋瑶台，骄主之为丽。故有道之君，以逸逸人；无道之君，以乐乐身。愿陛下使之以时，则力不竭矣；用而息之，则心斯悦矣。
夫珍玩技巧，为丧国之斧斤；珠玉锦绣，实迷心之酖毒。窃见服玩鲜靡，如变化于自然，职贡奇珍，若神仙之所制，虽驰华于季俗，实败素于淳风。是知漆器非延叛之方，桀造之而人叛；玉杯岂招亡之术，纣用之而国亡。方验侈丽之源，不可不遏。夫作法于俭，犹恐其奢；作法于奢，何以制后？伏惟陛下，明照未形，智周无际，穷奥秘于麟阁，尽探赜于儒林。千王治乱之踪，百代安危之迹，兴亡衰乱之数，得失成败之机，固亦包吞心府之中，循环目围之内，乃宸衷久察，无假一二言焉。惟知之非难，行之不易，志骄于业著，体逸于时安。伏愿抑志裁心，慎终成始，削轻过以添重德，择今是以替前非，则鸿名与日月无穷，盛业与乾坤永泰！[5]​唐会要贞观二十一年七月十三日。造玉华宫于坊州宜君县之凤凰谷。正门曰南风门。殿名玉华殿。皇太子所居。南风门东。正门曰嘉礼门。殿名晖和殿。正殿瓦覆。余皆葺之以茅。意在清凉。务从俭约。至永徽二年九月三日。废玉华宫以为佛寺。苑内旧是百姓田。并还本主。至二十二年四月二十四日。太宗以新造离宫。务从卑俭。终费人力。谓侍臣曰。唐尧茅茨不翦。以为俭德。不知尧之时。无瓦为盖。桀纣之为。若于无瓦之晨。为茅茨者。未为俭德。不翦之言。盖书史粉饰之耳。朕今构采椽于椒风之日。立茅茨于有瓦之时。将为节俭。自当不谢古者。昔宫室之广。人役之劳。切以此再思。不能无愧。其月。徐充容上表曰。妾闻为政之本。贵在无为。窃见土木之工。不可兼遂。北阙初见。南营翠微。曾未逾时。玉华复兴。因山藉水。非无架筑之劳。损之又损。颇有工力之费。终以茅茨示约。犹兴木石疲民。假使和僦取人。不无烦扰之弊。是以卑宫菲食。圣王之所安。金屋瑶台。骄主之所丽。故有道之君。以逸逸人。无道之君。以乐乐身。愿陛下使之以时。则力不竭矣。用而息之。则人斯悦矣。[6]​大唐新语徐充容，太宗造玉华宫于宜君县，谏曰：“妾闻为政之本，贵在无为。切见土木之功，不可兼遂。北阙初建，所营翠微，曾未逾时，玉华创制。虽复因山藉水，非架筑之劳；损之又损，颇有无功之费。终以茅茨示约，犹兴木石之疲；假使和雇取人，岂无烦扰之弊。是以卑宫菲食，圣主之所安；金屋瑶台，骄主之作丽。故有道之君，以逸逸人；无道之君，以乐乐身。愿陛下使之以时，则力不竭；不用而息之，则人胥悦矣。”词多不尽载。充容名惠，孝德之女，坚之姑也。文彩绮丽，有若生知。太宗崩，哀慕而卒，时人伤异之。[7]​大唐传载上都崇圣寺有徐贤妃妆殿，太宗曾召妃，久不至，怒之，因进诗曰：“朝来临镜台，妆罢暂徘徊。千金始一笑，一召讵能来？”（此段同见《唐语林·贤媛》。）[8]​情史唐太宗，尝召徐贤妃（妃名惠，湖州人，八岁曾拟《离骚》），不至，怒之。贤妃进诗曰： “朝来临镜台，妆罢且徘徊。千金始一笑，一召讵能来？” 以娇语解围。[9]​诗女史纂徐惠，唐太宗充容也。惠，湖州人孝德女。生五月能言，四岁通《论语》《毛诗》。八岁晓属文，父试使拟离骚为小山篇，曰“仰幽岩而流盼，抚桂枝以凝想。将千龄兮此遇，荃何为兮独往？”孝德大惊，知不可掩。太宗闻之，召为才人，迁充容。手未尝废卷而辞采赡蔚，文无淹思。帝益礼顾。尝召充容，久不至，怒之，因进诗曰：“朝来临镜台，妆罢暂徘徊。千金始一笑一召讵能来？”帝大悦。[10]​
作品全集
拟小山篇仰幽岩而流盼，抚桂枝以凝想。将千龄兮此遇，荃何为兮独往？[11]​
（注：此诗为中国现存最早的女童诗，徐惠写此诗时年仅八岁，写作背景见《旧唐书》[2]等。）长门怨旧爱柏梁台，新宠昭阳殿。 守分辞芳辇，含情泣团扇。 
一朝歌舞荣，夙昔诗书贱。颓恩诚已矣，覆水难重荐。[11]​秋风函谷应诏秋风起函谷，劲气动河山。偃松千岭上，杂雨二陵间。 
低云愁广隰，落日惨重关。此时飘紫气，应验真人还。[11]​
（注：函谷关是往返长安和洛阳的必经之路。参考唐太宗在贞观十年后的行程，只有贞观十八年（公元644年）十月亲征辽东时去洛阳的那次是在深秋季节，故可以肯定，该诗作于此时。）赋得北方有佳人由来称独立，本自号倾城。 柳叶眉间发，桃花脸上生。 
腕摇金钏响，步转玉环鸣。 纤腰宜宝袜，红衫艳织成。 
悬知一顾重，别觉舞腰轻。[11]​进太宗朝来临镜台，妆罢暂裴回。千金始一笑，一召讵能来？[11] 
（注：此诗写作背景见《大唐传载》[8]等。）奉和御制小山赋惟圣皇之御宇，鉴败德於前规。裁广知以从狭，抑高心而就卑。惧逸情之有泰，欣静虑於无为。於时季春移序，初光入暑，露溽池台，烟霏林篽。睿情悒以无欢，怀仁智而延伫。思寓赏以登临，非骋丽於茅宇。殊华岳之削成，异罗浮之移所。尔其表玩宸衷，故作离宫。含仁自下，带崄非崇，分上林之卉木，点重峦之翠红。叶新抽而不树，花散植植而无丛。杂当窗之带柳，交约砌之圭桐。纤尘集兮朝岭峻，宵露晞兮夕涧空。影促圆峰三寸日，声低叠嶂一寻风。风轻兮拂兰蕙，日斜兮荫阶砌，蝶留粉於岩端，蜂寻香於岭际。草临波而侧影，石莹流而倒势。虽蓬瀛之蕴奇，故未留於神睇。彼昆阆之称美，讵有述於天制。岂若数篑之形，讬於掖庭，俯依绮槛，仰映朱楹。耻岩崖之鄙薄，荷眺瞩之恩荣。期保终於一国，奉天眷於千龄。[12]​
（注：此赋作于贞观二十一年（公元647年）初夏的翠微宫，为奉和唐太宗《小山赋》而作。见《唐太宗全集校注》。[13]）谏太宗息兵罢役疏  露沁新诗—徐贤妃自贞观以来，二十有二载，风雨调顺，年登岁稔，人无水旱之弊，国无饥馑之灾。昔汉武守文之常主，犹登刻玉之符；齐桓小国之庸君，尚图泥金之事。陛下推功损己，让德不居。亿兆倾心，犹阙告成之礼；云亭伫谒，未展升中之仪。
此之功德，足以咀嚼百王，纲罗千代者矣。然古人有言：“虽休勿休”，良有以也。守初保末，圣哲罕兼。是知业大者易骄，愿陛下难之；善始者难终，愿陛下易之。
窃见顷年以来，力役兼总，东有辽海之军，西有昆邱之役，士马疲於甲胄，舟车倦於转输。且召募役戍，去留怀死生之痛；因风阻浪，往来有漂溺之危。一夫力耕，卒无数十之获；一船致损，则倾数百之粮。是犹运有尽之农工，填无穷之巨浪，图未获之他众，丧已成之我军。虽除凶伐暴，有国常规，然默武玩兵，先哲所戒。昔秦王并吞六国，反速危亡之兆；晋武奄有三方，翻成覆败之业。岂非矜功恃大，弃德而倾邦；图利忘害，肆情而纵欲。遂使悠悠六合，虽广不救其亡；嗷嗷黎庶，因弊以成其祸。是知地广非常安之术，人劳乃易乱之源。愿陛下布泽流仁，矜弊恤乏，减行役之烦，增《湛露》之惠。
妾又闻为政之本，贵在无为。窃见土木之功，不可兼遂。北阙初建，南营翠微，曾未逾时，玉华创制。虽复因山藉水，非无架筑之劳；损之又损，颇有工力之费。终以茅茨示约，犹兴木石之疲；假使和雇取人，不无烦扰之弊。是以卑宫菲食，圣王之所安；金屋瑶台，骄主之为丽。故有道之君，以逸逸人；无道之君，以乐乐身。愿陛下使之以时，则力无竭矣；用而息之，则人斯悦矣。
夫珍玩伎巧，乃丧国之斧斤；珠玉锦绣，实迷心之酖毒。窃见服玩纤靡，如变化於自然；职贡珍奇，若神仙之所制。虽驰华於季俗，实败素於淳风。是知漆器非延叛之方，桀造之而人叛；玉杯岂招亡之术，纣用之而国亡。方验侈丽之源，不可不遏。作法於俭，犹恐其奢，作法於奢，何以制後？伏惟陛下明鉴未形，智周无际，穷奥秘於麟阁，尽探赜於儒林。千王治乱之踪，百代安危之迹，兴衰祸福之数，得失成败之机，固亦包吞心府之中，循环目围之内，乃宸衷之久察，无假一二言焉。唯恐知之非难，行之不易，志骄於业泰，体逸於时安。伏惟抑意裁心，慎终如始，削轻过以滋重德，择後是以替前非，则鸿名与日月无穷，盛德与乾坤永大。[12]​
（注：此文写于贞观二十二年（公元648年）的玉华宫。见《唐会要》[6]，《资治通鉴》[4]等。）
后世评价
历代名贤确论孙之翰曰：帝王於后宫恩宠过厚，非贤徳者鲜不干预时事。著名於外，葢宠过厚，则言易入；言易入，则事可动。后宫於帝王可动事，则奸邪附之。著名於外，又况亲族窃恩竞为气势，内宠至此，小则破家之祸，大则为国之患，此必然之势也。太宗在位嵗久，於后宫不无宠嬖，但外不闻何人尔。惟徐充容以恩顾称，绝不干预时事，复能谏争君失，则贞观宫壼之政可知也。宫政如是，后代不能遵守。神龙中上官昭容等招权於外，广树奸党；天寳中杨妃専势於时，务强亲属。国事既乱数，妇人及其家皆不免诛戮矣。噫！上世淳风既往，人主之尊为天下所奉。制度必如古帝之简朴，或不能也。宫室服用既异於上世矣，虽英明之君，为外物所诱，必有侈乐之意。意有侈乐於后宫，岂无所嬖！在人情未为大过也。既嬖之，居处服玩充其欲，足矣。何必容其私谒至干国事，使戚属倚之以作势，奸人附之以窃权? 气熖既成必至患祸而后已。则人君於后宫，或有嬖宠，能以贞观为法，不惟不扰时事，亦足以保安之也。[14]​《贞观政要》集注愚按：人臣进谏于君，古人拟之以之批鳞，虽士夫犹以为难，况妇人女子乎？其见之史传，则邓曼论莫敖之败，成风请须句之封，班姬辞共辇之载，刘氏救元达之刑，寥寥千载，不多见也。太宗纳谏之德，冠绝古今，外之房、杜、王、魏，内之文德皇后，亦足以交修而夹辅之矣。宫妾之中，复有如徐氏者焉。观其谏疏，有老师宿儒不能远过者。呜呼贤哉！[15]​全像评林古今列女传唐徐充容
国画中的徐惠(2张)文而有行 
落笔成文，轻染云笺皆锦绣。 
报君厚遇，愿先犬马侍丘园。 
[不贵其文辞之豊典，而贵其上书言息兵罢役，而贵其自言曰：“得先犬马侍寝园。”是实行之笃，允孚其文辞之工称矣也固宜]也。 
颂曰： 
徐氏充容 史书其通 。 文属蚤岁 于诗亦工 。 
太宗为礼 陈谏于宫。 愿侍寝园 虽死亦荣。[16]​幼学琼林曹大家续完汉帙，徐惠妃援笔成文，此女之才者。 
徐贤妃却天子召，露沁新诗；谢道韫解小郎围，风生雄辩。[17]​青溪暇笔洪武初，欲于南京狮子山顶作阅江楼。楼未造，太祖先令儒臣作记，即曰文成，上览之曰：“乏人矣！昔唐太宗繁工役，好战斗，宫人徐充容犹上疏曰：‘地广非久安之道，人劳乃易乱之源。东戍辽海，西役昆丘，诚不可也。’今所答皆顺其欲，则唐妇人过今儒者。”又曰：“昔与君同游者皆和而不同，今与我游者皆同而不和。”楼竟不作，乃试作记者耳。[18]​弘道录夫妇之义
徐惠妃以上束征高丽，西讨龟兹，翠微玉华营缮相继，又服玩华靡，上疏谏曰：以有尽之农功填无穷之巨浪，图未获之他众，丧已成之我军。昔秦皇并吞六国，反速危亡之基；晋武奄有三方，翻成覆败之业，岂非矜功恃大，弃德轻邦，图利忘危，肆情从欲之所致乎。珍玩技巧，乃丧国之斧斤；珠玉锦绣，实迷心之鸩毒。作法於俭，犹恐其奢；作法於奢，何以制后。上善其言。
录曰：太宗之世，一贤妃而显名，何也。盖唐之兴者，反隋之旧也；致治之美者，从谏之功也。故人人不以为讳，亲疏不以为渎召，则骨经纲纪之臣变为脂韦唯偌之行，何况闺门之淑女哉。[19]　闺范吕氏曰：贤妃非女谏官耶。世言宫妾不可近，妇言不可听，顾其人其言何如耳。如贤妃者，朝夕在侧，食息受言，非耽女宠矣。宫闱近御，孰谓无正人君子哉。[20]​国朝宫史乾隆御撰徐妃极谏赞：
每岁十二月张挂门神、春联之日，宫殿监传知十二宫首领，将各宫钦定宫训图敬谨张挂。次年二月收门神之日，仍行收贮。
承乾宫徐妃直谏图　御制赞曰：元成有言，愿为良臣。流风不振，乃自宫嫔。徐妃上书，东征抗陈。惜哉唐宗，纳而弗断。外事征讨，内营宫馆。顿忘初年，如圜斯转。[21]​
（注：自乾隆年始，每逢春节，东西十二宫都会分别悬挂乾隆钦定的宫训图十二幅。分别是：景仁宫：燕姑梦兰，承乾宫：徐妃直谏，锺粹宫：许后奉案，延禧宫：曹后重农，永和宫：樊姬谏猎，景阳宫：马后练衣，永春宫：班姬辞辇，翊坤宫：昭容赋诗，储秀宫：西陵教蚕，启祥宫：姜后脱簪，长春宫：太姒诲子，咸福宫：婕妤当熊。承乾殿的西壁张挂"徐妃直谏图"，东壁张挂乾隆御撰、大臣梁诗正敬书的"徐妃直谏赞"。）全史宫词拟就离骚早负才，妆成把镜且徘徊。美人一笑千金重，莫怪君王召不来。 
简释：《新唐书·后妃传》载，太宗贤妃徐惠，八岁晓属文。父孝德尝使离骚为“小山篇”，太宗闻之，召为才人。 《全唐诗》载，太宗尝召贤妃不至，怒之。进诗曰：“朝来临镜台，妆罢且徘徊，千金始一笑，一召讵能来。”[22]​载酒园诗话徐贤妃
〔一朝歌舞荣，夙昔诗书贱〕，岂徒宫闱中，士之变塞者类然也。此语殆参透人情。
贤妃诗饶有气骨，殆非上官婉儿可比。[23]​德育课本徐惠匡君 
贤妃徐惠。上疏纠绳。帝崩哀慕。愿侍园陵。 
唐徐贤妃、名惠。湖州人。生五月而能言。四岁诵论语毛诗，八岁能属文。遍涉经史，手不释卷。贞观中。纳为充容。每应制诗文诰敕，挥翰立成，词华绮赡。太宗晚年好土木，动干戈，海内骚然。徐充容上疏，陈词宛转，竭尽忠忱，帝纳其言而止。帝崩，哀慕成疾，进药不服。曰：“上遇我厚，得先狗马，永侍园陵，足矣。”卒年二十四。 
长孙后以善谏辅君，后崩，太宗以此后入宫不闻规谏为恸，乃继其后者复有徐妃。其疏曰：“守初保末，圣哲罕兼。业大者易骄，愿陛下难之；善始者难终，愿陛下易之。” 实为千秋不朽之名言，因附录焉。[24]​
花神传说
青岩照影夜流丹，无那清风点粟盘。自是幽香能暗度，月宫飞去不须看。  八月桂花——花神徐惠
谚云：八月桂花香，桂花香时人团圆。桂花又名木犀、丹桂，花朵细小，呈淡黄色或黄白色，香气浓郁突出。《瓶史.月表》中说，桂花为八月花之盟主，因此农历八月又称为桂月。
关于桂花花神的传说很多，最广为传诵的，是唐太宗的妃子徐惠。徐惠是一位才情出众的女子，自小聪慧过人，长大后更能说会道，琴棋书画样样不落于人。因为才思不凡，被唐太宗选为妃子。李世民十分欣赏徐惠的才华，常和她一起吟诗作画，她也为后人留下了“仰幽岩而流盼，抚桂枝以凝想。将于龄兮此遇，荃何为兮独往”等诗篇。唐太宗死后，徐惠哀伤成疾，最终成痴，年仅二十四岁就以身殉情，追随唐太宗而去。后人因她才情出众，而且写过咏桂花的诗篇，就封她为桂花的花神。徐惠的故事令桂花香平添了一份沁心蚀骨的深情，一缕幽思自此绽开在八月的心崖。
相关影视
电视剧《武则天》中徐惠剧照（李建群饰）(34张)1995年 刘晓庆版《武则天》 李建群饰徐惠
1983年 越剧电视剧《天之骄女》 张瑞春饰徐惠
1981年 昆剧《唐太宗》 华文漪饰徐惠